is en is war gn bcl cs is hu is is is id is is tl is en es fr is is is sq is ga is tl is is is gn is tr en is is is is is is en cs es hu is pt is en nl is is en id pt en is sl is de is de is de is is is pl is en is de is de is is is is is is is is is cs is de sv is is is en is nb en en is is is is is is is pt is is is is is is is de is is is is de is is is is is is is is is is is de is cs is de is de is cs is cs is de is de is is is is en is en en en es is is is is en hu fr is gl is
Lög KAÍ | Karatesamband Íslands
Karatesamband Íslands (KAÍ) er æðsti aðili um öll karatemál innan vébanda Íþrótta- og Ólympíusambands Íslands (ÍSÍ).
Karatesamband Íslands er samband héraðssambanda, sem hafa iðkun karate innan sinna vébanda.
Starf KAÍ er í meginatriðum:
a) Að hafa yfirumsjón allra íslenskra karatemála.
b) Að vinna að eflingu karateíþróttarinnar í landinu og koma fram erlendis fyrir hönd hennar.
Á karateþingi hafa fulltrúar einir atkvæðisrétt, en auk þeirra eiga rétt á þingsetu og hafa þar málfrelsi og tillögurétt:
Stjórn KAÍ, varastjórn og skoðunarmenn reikninga.
Fastráðnir starfsmenn KAÍ og ÍSÍ.
Auk þess getur stjórn KAÍ boðið öðrum aðilum þingsetu, ef hún telur ástæðu til.
Aðeins sá sem er í félagi sem hefur karateiðkun á stefnuskrá sinni innan héraðssambands er kjörgengur fulltrúi þess á karateþingi. Hver fulltrúi hefur aðeins 1 atkvæði.
Þegar langt eða dýrt er að sækja þingið, eða annar fulltrúi veikist eða forfallast á síðustu stundu frá því að sækja þingið, þá má heimila að fulltrúi fari með fleiri en 1 atkvæði, en aðeins með atkvæði þess aðila, sérráðs eða héraðssambands sem hann er fulltúi fyrir. Þó gildir þessi undanþága ekki um fulltrúa þeirra aðila sem eiga heima þar sem þingið er háð. Umboð, sem jafnframt er beiðni til þingsins um að fulltrúi megi fara með fleiri en eitt atkvæði, verður að vera skriflegt og vera frá stjórn hlutaðeigandi sambandsaðila. Enginn þingfulltrúi getur farið með fleiri en 2 atkvæði.
Aukaþing má halda ef nauðsyn krefur eða helmingur sambandsaðila óskar þess. Boðunarfrestur til aukaþings skal vera 2 vikur. Fulltrúar á aukaþingi eru þeir sömu og voru á næsta reglulega þingi á undan, og gilda sömu kjörbréf. Þó má kjósa að nýju í stað fulltrúa sem er látinn, veikur eða fluttur úr héraðinu eða forfallaður á annan hátt. Á aukaþingi má ekki gera laga- eða leikreglnabreytingar og ekki kjósa stjórn, nema bráðabirgðastjórn ef meirihluti kjörinnar stjórnar hefur sagt af sér eða er hætt störfum af öðrum sökum. Að öðru leiti gilda sömu reglur og um reglulegt karateþing.
2. Kosnir fastir starfsmenn þingsins.
3. Kosnar fastar nefndir:
Nefndir þessar eru skipaðar 3 mönnum hver.
4. Fráfarandi stjórn gefur skýrslu sína.
5. Gjaldkeri leggur fram endurskoðaða reikninga sambandsins til samþykktar.
6. Stjórn leggur fram fjárhagsáætlun fyrir næsta ár.
7. Lagðar fram laga- og leikreglnabreytingar þær sem fram hafa komið.
8. Lagðar fram aðrar tillögur og önnur mál sem borist hafa til stjórnar.
9. Málum og tillögum vísað til nefnda til umfjöllunar.
– Þ I N G H L É –
10. Nefndarálit og tillögur og atkvæðagreiðslur um þær.
12. Kosning stjórnar, varastjórnar og skoðunarmenn reikninga.
13. Kjörnir 5 menn í aganefnd og 3 til vara.
14. Val fulltrúa á Íþróttaþing.
15. Þingslit.Fái fleiri en þeir sem kjósa á jafnmörg atkvæði skal kjósa um þá á ný bundinni kosningu. Verði þeir enn jafnir ræður hlutkesti. Einfaldur meirihluti ræður úrslitum, nema um lagabreytingar sé að ræða, þá þarf 2/3 hluta atkvæða viðstaddra fulltrúa. Þingið getur með 2/3 hluta atkvæða viðstaddra fulltrúa leyft að taka fyrir mál sem komið hafa fram eftir að dagskrá þingsins var send sambandsaðilum (skv. 5. gr. 3. mgr.).
Ársskýrslu KAÍ, sem stjórnin skal leggja fjölritaða fyrir þingið, svo og ágrip af þinggerð þingsins, skal senda framkvæmdastjórn ÍSÍ og sambandsaðilum KAÍ innan tveggja mánaða frá þingslitum.
Stjórn KAÍ fer með æðsta vald í málefnum sambandsins á milli þinga. Stjórn KAÍ skipa 5 menn: formaður, varaformaður, ritari, gjaldkeri og meðstjórnandi. Skal kjósa bundinni leynilegri kosningu, formann fyrst, síðan meðstjórnendur, sem skipta með sér störfum. Kjósa skal 3 menn í varastjórn og taka þeir sæti í stjórninni ef aðalmaður forfallast og koma inn í sömu röð og þeir voru kosnir.
Stjórn KAÍ skal strax að loknu ársþingi skipa eftirtaldar nefndir:
Mótanefnd KAÍ og landsliðsnefnd KAÍ.
Hvor nefnd skal skipuð minnst þremur mönnum. Stjórn KAÍ skal boða formenn nefnda á stjórnarfund þegar þurfa þykir eða formenn nefnda óska þess. Stjórninni er heimilt að ráða launað starfsfólk. Aðsetur stjórnar er í Reykjavík. Reikningsár KAÍ miðast við almanaksárið.
Starfssvið stjórnar KAÍ er:
a) Að framkvæma ályktanir karateþings.
b) Að vinna að eflingu karate í landinu.
c) Að semja leikreglur og reglugerðir fyrir karate.
d) Að senda sambandsstjórn og framkvæmdastjórn ÍSÍ lögboðnar skýrslur og tilkynningar.
e) Að líta eftir því að lög og leikreglur KAÍ séu haldnar.
f) Að setja nauðsynleg bráðabirgðaákvæði.
g) Að raða niður og ákveða stað og tíma landsmóta. Það skal KAÍ að jafnaði gera fyrir hver áramót og þá í samráði við stjórnir sérráða (héraðsstjórna) og framkvæmdastjórn ÍSÍ.
h) Að úthluta þeim styrkjum til karate sem KAÍ fær til umráða.
i) Að koma fram erlendis fyrir hönd karateíþróttarinnar í landinu.
j) Að tilkynna með hæfilegum fyrirvara framkvæmdastjórn ÍSÍ áætlanir sínar og ákvarðanir um samskipti við útlönd.
Formaður KAÍ boðar stjórnarfundi og stjórnar þeim.
Héraðssamböndin eru milliliðir milli félaga sinna og stjórnar KAÍ. Þau skulu og senda henni skýrslur um mót sem haldin eru innan umdæmisins. Þessar skýrslur skulu sendar innan mánuðar eftir að mótinu lýkur. Ársskýrslur sínar um störf héraðssambands og tölu virkra karatemanna í umdæminu skulu þau senda stjórn KAÍ fyrir 1. júní ár hvert. Á þeim byggist fulltrúaréttur og fulltrúafjöldi þeirra á karateþingi. (sbr. 5. gr.).
Dómsmál vegna málaferla KAÍ skulu rekin fyrir dómstólum ÍSÍ.
Kærur skulu vera skriflegar og skal kæran eða tilkynning um hana hafa borist dómstól innan tveggja sólarhringa frá því að hið kærða atvik átti sér stað. Sé kæran póstlögð skal það tilkynnt sérstaklega með staðfestu símskeyti. Dómfesta skal mál innan 7 daga frá því að kæra berst dómstól. Þá skal liggja fyrir rökstuðningur kæru, að öðrum kosti telst kæran ógild. Vísi dómstóll kæru frá vegna formgalla skal kærandi eiga þess kost að kæra að nýju innan tveggja sólarhringa frá því að honum er birtur úrskurðurinn. Úrskurðir og dómar dómstóls KAÍ skulu birtir í staðfestu símskeyti eða ábyrgðarbréfi.
KAÍ skal, í samráði við hlutaðeigandi héraðssambönd, vinna að stofnun nýrra sérráða.
Stjórn KAÍ hefur frjálsan aðgang að öllum karatemótum og sýningum sem fram fara innan vébanda KAÍ. Einnig á hún rétt á að sitja aðalfundi sérráða, dómarafélaga og héraðssamband sem eru aðilar að sambandinu.
Tillögur um að leggja KAÍ niður má aðeins taka fyrir á lögmætu karateþingi. Til þess að samþykkja þá tillögu, þarf minnst 3/4 hluta atkvæða. Hafi slík tillaga verið samþykkt skal gera öllum sambandsaðilum grein fyrir henni í þinggerðinni og tillagan síðan látin ganga til næsta reglulega þings. Verði tillagan þá samþykkt aftur er það fullgild ákvörðun um að leggja KAÍ niður. Skal þá afhenda ÍSÍ eignir KAÍ til varðveislu.
Lög þessi öðlast gildi þegar framkvæmdastjórn ÍSÍ hefur samþykkt þau.
Lög þessi öðluðust gildi 4. maí 1985 er þau voru samþykkt á Sambandsstjórnarfundi ÍSÍ.
Síðast breytt á 25. Karateþingi, 18. febrúar 2012.
European Karate Federation (EKF)
Íþrótta- og ólympíusamband Íslands (ÍSÍ)
Nordic Karate Federation (NKF)
Small States of Europe Karate Federation (SSEKF)
World Karate Federation (WKF)
Greinasafn Velja mánuð maí 2017  (5) apríl 2017  (4) mars 2017  (3) febrúar 2017  (8) janúar 2017  (4) desember 2016  (2) nóvember 2016  (1) október 2016  (10) september 2016  (4) maí 2016  (3) apríl 2016  (5) mars 2016  (5) febrúar 2016  (10) janúar 2016  (6) desember 2015  (2) nóvember 2015  (5) október 2015  (5) september 2015  (6) ágúst 2015  (2) júní 2015  (2) apríl 2015  (7) mars 2015  (8) febrúar 2015  (11) janúar 2015  (5) desember 2014  (4) nóvember 2014  (4) október 2014  (7) september 2014  (3) ágúst 2014  (1) maí 2014  (2) apríl 2014  (4) mars 2014  (7) febrúar 2014  (7) janúar 2014  (2) desember 2013  (1) nóvember 2013  (6) október 2013  (3) maí 2013  (3) apríl 2013  (4) mars 2013  (2) febrúar 2013  (8)
Flokkar Velja flokk Æfingabúðir Bikarmót Bushidomeistaramót Dómaramál EM Erlend mót Félagaskipti HM Íslandsmót Karatefólk ársins Karateþing Kata Kumite NM Óflokkað RIG
Höfundaréttur © Karatesamband Íslands